Jucătoarea chineză de tenis Yue Yuan a cucerit primul său titlu WTA, după ce a reuşit să o învingă în două seturi, 6-4, 7-6 (7/4), pe compatrioata sa Wang Xiyu, duminică, în finala turneului de la Austin (Statele Unite), dotat cu premii totale de 267.082 dolari.
Yue Yuan (25 de ani), numărul 68 mondial înaintea acestei competiţii, a avut nevoie de şapte mingi de meci pentru a obţine cel mai bun rezultat din cariera sa, la capătul unui meci care a durat 2 ore şi 13 minute.
Anul trecut, în octombrie, ea a atins finala turneului de la Seul, pierdută în faţa americancei Jessica Pegula.
În schimb, Wang Yiyu, în vârstă de 22 de ani, va trebui să mai aştepte pentru a-şi trece în palmares primul titlu în circuitul profesionist.
Wang, cap de serie numărul 6, la Austin, a eliminat-o în semifinale pe principala favorită a turneului texan, ucraineanca Anhelina Kalinina.